Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 1 Pv 420/11/6601	Banská Bystrica, 8.7.2013
EEČ : 2-45-145-2013

U Z N E S E N I E

Trestná vec:	obvinená XXXXX  
Prečin:	ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Banská Bystrica
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: projektový manažér
sa v skúšobnej dobe, určenej uznesením prokurátora Okresnej prokuratúry Banská Bystrica zo dňa 26.4.2012, spisová značka 1 Pv 420/11/6601, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
31. júla 2011 v čase okolo 12.27 h v Banskej Bystrici, na ulici THK, viedla osobné motorové vozidlo zn. Mercedes GL českých evidenčných čísel XXXXX tak, že pri vchádzaní do križovatky z vedľajšej cesty - ulice THK, smerujúc k hotelu Dixon, nedala prednosť v jazde z jej pohľadu sprava prichádzajúcemu a po hlavnej ceste idúcemu osobnému motorovému vozidlu zn. Citroen Xsara ev. č. XXXXX, ktoré viedol XXXXX, nar. XXXXX, v dôsledku čoho došlo k zrážke vozidiel, pri ktorej XXXXX utrpel pomliaždenie hrudnej steny vľavo s izolovanou zlomeninou 3. rebra v strednej pazuchovej čiare, ktoré zranenia znalec XXXXX v odbornom vyjadrení zo súdno-lekárskeho hľadiska hodnotí ako ublíženie na zdraví a spolujazdkyňa XXXXX sediaca na prednom sedadle spolujazdca XXXXX, nar. XXXXX, utrpela mimokĺbnu zlomeninu dolnej tretiny pravej vretennej kosti s miernym posunom úlomkov bez skrátenia a pomliaždenie ľavej ruky s opuchom tkanív ľavej ruky, ktoré zranenia znalec XXXXX v odbornom vyjadrení zo súdno-lekárskeho hľadiska hodnotí ako ublíženie na zdraví.
Uznesením prokurátora Okresnej prokuratúry Banská Bystrica zo dňa 26.4.2012, spisová značka 1 Pv 420/11/6601, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátora Okresnej prokuratúry v Banskej Bystrici sp. zn. 1 Pv 420/11-20 zo dňa 26.04.2012 bolo podľa § 216 ods. 1 Tr. por. trestné stíhanie obvinenej XXXXX pre trestný čin ublíženia na zdraví podľa § 158 Tr. zák., ktorého sa dopustila tak, ako je uvedené vo výrokovej časti tohto uznesenia, podmienečne zastavené.
	
Podľa § 216 ods. 2 Tr. por. bola obvinenej XXXXX  v rozhodnutí o podmienečnom zastavení trestného stíhania určená skúšobná doba v trvaní 12 mesiacov. Táto začala plynúť právoplatnosťou rozhodnutia o podmienečnom zastavení trestného stíhania, teda dňa 12.06.2012. Po uplynutí skúšobnej doby bolo zistené, že obvinená XXXXX v jej priebehu viedla riadny život, keď nespáchala žiadny skutok, ktorý by napĺňal zákonné znaky skutkovej podstaty niektorého trestného činu podľa Trestného zákona a nebola prejednávaná ani v priestupkovom konaní za spáchanie priestupku.

	Na základe uvedených skutočností možno usudzovať, že samotné trestné stíhanie obvinenej XXXXX teda postačilo na jej prevýchovu a preto bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú môžu podať obvinený a poškodený v lehote do troch dní odo dňa jeho doručenia prostredníctvom Okresnej prokuratúry v Banskej Bystrici. O sťažnosti rozhodne prokurátor Krajskej prokuratúry v Banskej Bystrici. Sťažnosť má odkladný účinok.

Mgr. Pavel Keller
prokurátor